CELEX: C2006/294/131
Language: lt
Date: 2006-12-02 00:00:00
Title: Byla F-116/06 2006 m. rugsėjo 26 d. pareikštas ieškinys byloje Buckingham ir kt. prieš Komisiją

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/66
            
         2006 m. rugsėjo 26 d. pareikštas ieškinys byloje Buckingham ir kt. prieš Komisiją
   (Byla F-116/06)
   (2006/C 294/131)
   Proceso kalba: prancūzų
   Šalys
   
      Ieškovai: Anne Buckingham (Briuselis, Belgija) ir kiti, atstovaujami advokato N. Lhoëst
   
      Atsakovė: Europos Bendrijų Komisija
   Ieškovų reikalavimai
   
               —
            
            
               Panaikinti sprendimą, kurį Komisija priėmė 2005 m. lapkričio 23 d., paskelbtą Informaciniuose pranešimuose Nr. 85-2005, nes juo ieškovams, A*12 lygio pareigūnams, vykdant 2004 m. paaukštinimo procedūrą nesuteikti pirmenybės balai, įvertinant institucijos interesais atliktą darbą.
            
         
               —
            
            
               Esant būtinumui panaikinti eksplicitinius Komisijos sprendimus, atmetančius skundus, kuriuos ieškovai pateikė, remdamiesi Pareigūnų tarnybos nuostatų 90 straipsnio 2 dalimi.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškinys grindžiamas Pareigūnų tarnybos nuostatų 45 straipsnio bendrųjų įgyvendinimo taisyklių (BĮT) 9 ir 13 straipsnių pažeidimu ir, papildomai, BĮT neteisėtumu, nes jomis sukuriama diskriminacija ir pažeidžiama Pareigūnų tarnybos nuostatų 5 straipsnio 5 dalis.